ቅምሻ ቶማስ ሳንካራ በአፍሪካ ወጥቶ የጠለቀው ፀሐይ የጨለማ ውስጥ ብርሃን በርቶ የጠፋው አጥቢያ ኮከብ አፍሪካዊ ቼኩቬራ እየተባለ ዛሬም ነጻነትን በሚናፍቁ አፍሪካውያን በቁጭት ይወደሳል ወደፊትም ሲዘከር ይኖራል ሳንካራ እንደ አባገነኖቹ የአፍሪካ መሪዎች ቅንጡ የቤተ መንግስት ንሮ አልፈለገም ይልቁንም ጎስቋላዋን ቡርኪናፋሶን ከድኅነት አረንቋ ለማውጣት በቀድሞው መናኛ ቤት ውስጥ እየኖረ ፕሬዘዳንት ከመሆኑ በፊት የነበረችውን አሮጌ መኪና እየነዳ የሶስት ጊታር ባለንብረት ሆኖ በ450 ዶላር ደሞዝ እየተዳደረ የሃገሩን ኢኮኖሚ በፍጥነት ሲያሳድገው 4 ዓመት አልፈጀበትም ነበር ወጣቱ ቶማስ ሳንካራ ከቡርኪናፋሶ ተሻግሮ አፍሪካ ከድህረ ቅኝ ግዛት ትላቀቅ ዘንድ የአፍሪካ መሪዎችን ተማጸናቸው አንድ ወቅት በአፍሪካ ሕብረት ስብሰባ ላይ ቶማስ ሳንካራ እንዲህ አለ እናንተ አፍሪካውያን በምስራቅና በምዕራብ ካንፕ እራሳችሁን እያቧደናችሁ አፍሪካን አታሰድቡ አላቸው ሌላ ጊዜ ደግሞ ከውጭ ሃገሮች እርዳታ አትቀበሉ He Who Feeds You Controls You በማለት ድህረ ቅኝ ገዥዎች አፍሪካ የሚገቡት በርዳታ ነው ብሎ እቅጩን መከራቸው አንባገነኖቹ የአፍሪካ መሪዎች ግን ሊገድሉት ከCIA እና ከፈረንሳይ ጋር ያብሩ ነበር ፓን አፍሪካኒስቱ ሳንካራ በቡርኪናፋሶ የለውጥ አብዮት ቀሰቀሰ እንዲህም አለ ለማኝነት ነውር ነው እርዳታ አንፈልግም በራሳችን ምርት መኩራት አለብን ሚኒስቴርም ሆነ ገበሬ የራሳችንን ምርት ነው መልበስ ያለበት በማለት እርሱ ፊታውራሪ ሆናቸው ሳንካራም የአገሪቱን ዓመታዊ ምርት 75 አደረሰው በእያንዳንዱ አርሶ አደር ሰፈር ጤና ኬላ እና ፋርማሲ ገነባ ቡርኪናፋሶን የአፍሪካ ሞዴል ሊያደርጋት ተንቀሳቀሰ ቡርኪናፋሶውያን ከዳር እስከ ዳር ወደዱት አዛዎንቶች እንደ ልጃቸው ሳሱለት ዳሩ ግን ምን ያደርጋል ሰው አይውጣልሽ ተብላ የተረገመችው አፍሪካ በገዛ የልብ ጓደኛው በሆነው በብሌስ ኮምፓዎሬ አማካኝነት ባለ ራእዩን የ37 ዓመቱን ወጣት አስገደሉት ግድያውን ያቀናበሩት አገሮች አሜሪካ ፈረንሳይ ሊቢያ እና ላይቬሪያ ነበሩ አፍሪካ እራሷን መቻል አለባት እያለ መናኛ ልብስ እንደለበሰ በተራ ቤት እንደኖረ ሳንካራ የሕዝብ ልጅ በ4 ዓመት ውስጥ ቡርኪናፋሶን ጉድ አሰኝቶ በ37 ዓመቱ አፍሪካውያን ወንድሞቹ ከነጮቹ ቅኝ ገዥዎች ጋር ተባብረው የአፍሪካውን ልጅ ገደሉት ይኸው አፍሪካ ቶማስ ሳንካራን መውለድ አቅቷት በአስከፊ ባርነትና ጦርነት ትማቅቃለች Tsegaw Mamo ከሸገር መቆያ የድምፅ ፋይል ወደ ጽሑፍ እንደቀየረው... goferebooks